CELEX: 62021CN0001
Language: hr
Date: 2021-01-04 00:00:00
Title: Predmet C-1/21: Zahtjev za prethodnu odluku koji je 4. siječnja 2021. uputio Administrativen sad Veliko Tarnovo (Bugarska) – MC/Direktor na Direktsia „Obzhalvane i danachno-osiguritelna praktika” Veliko Tarnovo pri Tsentralno upravlenie na Natsionalnata agentsia za prihodite

15.3.2021   
            
            
               HR
            
            
               Službeni list Europske unije
            
            
               C 88/18
            
         
      Zahtjev za prethodnu odluku koji je 4. siječnja 2021. uputio Administrativen sad Veliko Tarnovo (Bugarska) – MC/Direktor na Direktsia „Obzhalvane i danachno-osiguritelna praktika” Veliko Tarnovo pri Tsentralno upravlenie na Natsionalnata agentsia za prihodite
      (Predmet C-1/21)
      (2021/C 88/24)
      Jezik postupka: bugarski
      
         Sud koji je uputio zahtjev
      
      Administrativen sad Veliko Tarnovo
      
         Stranke glavnog postupka
      
      
         Tužitelj: MC
      
         Tuženik: Direktor na Direktsia „Obzhalvane i danachno-osiguritelna praktika” Veliko Tarnovo pri Tsentralno upravlenie na Natsionalnata agentsia za prihodite
      
         Prethodna pitanja
      
      
                  1.
               
               
                  Treba li članak 9. Konvencije sastavljene na temelju članka K.3 Ugovora o Europskoj uniji o zaštiti financijskih interesa Europskih zajednica u vezi s člankom 273. Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1) tumačiti na način da mu se ne protivi nacionalni pravni instrument poput onog iz članka 19. stavka 2. DOPK-a predviđenog u okviru usklađenog područja poreza na dodanu vrijednost, čija primjena vodi do nastanka naknadne solidarne odgovornosti fizičke osobe koja nije porezni obveznik i nije odgovorna za plaćanje poreza na dodanu vrijednost, ali čije je nepošteno ponašanje dovelo do toga da porez na dodanu vrijednost nije platila pravna osoba koja je porezni obveznik, odnosno osoba odgovorna za plaćanje poreza na dodanu vrijednost?
               
            
                  2.
               
               
                  Dopušta li tumačenje tih odredbi i primjena načela proporcionalnosti nacionalni pravni instrument koji je uređen u članku 19. stavku 2. DOPK-a i u odnosu na kamate na nepravodobno plaćeni porez na dodanu vrijednost od strane poreznog obveznika?
               
            
                  3.
               
               
                  Je li člankom 19. stavkom 2. DOPK-a uređeni nacionalni pravni instrument u suprotnosti s načelom proporcionalnosti u slučaju u kojem nepravodobno plaćanje poreza na dodanu vrijednost, koje je dovelo do kamata na obvezu plaćanja poreza na dodanu vrijednost, nije posljedica ponašanja fizičke osobe koja nije porezni obveznik, nego ponašanja druge osobe ili ostvarenja objektivnih okolnosti?
               
            
         (1)  SL 2006., L 347. str. 1.; SL, posebno izdanje na hrvatskom jeziku, poglavlje 9., svezak 1., str. 120.